**ОТЧЕТ ЗА ДЕЙНОСТТА НА ЧИТАЛИЩЕ „Светъл ден -2009” ПРЕЗ 2022 г.**

* В началото на годината стартирахме реализацията на проект DARE показващ на младите хора рисковете от шофиране на велосипед под въздействието на алкохол и наркотици.
* Традиционно взехме участие в празничните мероприятия по случай 3- ти март
* Изненадата за всички дами по случай 8 – ми март бе урок (тренировка) по кангоджъмп. Нов и модерен начин дамите да запазят здравето и тонуса си на високо ниво.
* ТС „Светлинките“ бе част от изненадата на ГПЧЕ „Йордан Радичков“ към своите гости от Турция, Гърция, Италия и Португалия. В програмата младежите показаха не само уменията си в българските народни танци, но и предадоха част от знанията си на своите връстници.
* В началото на април в хотел „Мадона“ с. Фалковец се проведе обучение на 10 доброволеца на читалището за работа с високи технологии и специализиран софтуер за превенция употребта на алкохол и наркотици на пътя. Те участваха в провеждането на първата кампания за пътна безопасност от 18.04 до 11.05 2022г. в която участие взеха 310 ученици от местните училища.
* НЧ „Светъл ден – 2009“ организира конкурс за активен млад гражданин на Видин. В конкурса взеха участие много видински младежи изявили се в различни сфери от изкуство и култура до наука и спорт. Конкурсът беше осъществен в партньорство с Ротари клуб Видин в рамките на изпълнението на проект YES на НЧ „Светъл ден – 2009“
* Първи стъпки на сцена направиха възпитаниците на школата по съвременни танци “Mom’s dream”. Те бяха част от програмата на благотворителния бал на Инър Уил Клуб Видин.
* НЧ „Светъл ден – 2009“ съвместно с Градски духов оркестър зарадваха гражданите на Видин с хоротека в различни квартали на града.
* Наградихме победителите в конкурса „Активен млад гражданин на Видин“. Награждаването бе съпроводено с голям концерт изнесен пред видинската общественост.
* В началото на месец май 20 доброволеци на читалището преминаха обучение по социално предприемачество по програма CORSERA на университета в Пенсилвания САЩ. В последствие идеята им за създаване на „Здравословен кът“ бе реализирана в рамките на проект STAY.
* Танцовите състави „Светлинките“ както и школата за съвременни танци “Mom’s dream” бяха част от празничната програма на Община Видин по случай 24 май.
* Традиционно нашите възпитаници взеха участие в тържествата по повод 1-ви юни Международния ден на детето.
* Участие в традиционния фестивал „Хоп троп на хорото“ с. Иново
* На 06.06.2022г. в препълнената зала на Драматичен театър град Видин се проведе годишният концерт на НЧ „Светъл ден – 2009“, с участието на възпитаници от всички школи.
* На 18.10.2022 изнесохме поздравителен концерт пред чуждестранните гости на ГПЧЕ „Йордан Радичков“.
* Във връзка с коледните празници нашите възпитаници изнесоха концерт в с. Иново по покана на НЧ „Паисий Хиледндарски“
* На 21.12.2022г. се проведе традиционния коледен концерт на НЧ „Светъл ден – 2009“ .
* През настоящата година създадохме консултативни групи от видни представители на местни институции, организации и бизнес. Те участваха в редица работни срещи в подкрепа на реализацията на проектите ни с европейско финансиране.